— 332 — 



Møder i 1921 (Fortsættelse). 



Festligt Møde den 5. November 1921 i Anledning af Professor 

 Warmings 80 Aars Fødselsdag. 



Efter at et stort Antal Medlemmer var kommet til Stede i det festligt 

 smykkede- Auditorium, udtalte Formanden, Prof. Kolderup Kosenvinge 

 følgende : 



Da Prof. Warming i Forgaars fyldte 80 Aar, indfandt den samlede 

 Bestyrelse for D. B. F. sig i hans Hjem og bragte ham i Foreningens Navn 

 sin Hyldest i Form af en Adresse. Fra mange andre Sider modtog Prof. W. 

 paa den Dag Udtryk for Beundring, Taknemlighed og Hengivenhed. Men 

 vi ønskede særlig at bringe en Tak for, hvad Prof. W. har virket i og gen- 

 nem vor Forening. Da vi har saa overordentlig meget at takke for, har 

 vi ment, at det vilde være i vore Medlemmers Interesse at faa Lejlighed 

 til at tage Del i vor Hyldest til Prof. W., og vi har derfor bedt Prof. W. 

 komme til Stede ved dette festlige Møde, som holdes i Anledning af hans 

 80 Aars Fødselsdag. Af nærliggende Grunde kunde det ikke holdes paa 

 selve Festdagen. 



Skulde der gøres Bede for alt, hvad D. B. F. skylder Prof. W., vilde 

 det let lægge Beslag paa saa megen Tid, at hele Mødet vilde medgaa dertil. 

 Jeg skal imidlertid indskrænke mig til at oplæse Adressen, idet jeg kun 

 skal forudskikke nogle faa Ord. 



Jeg skal først oplyse, at Prof. W. er Foreningens ældste Medlem. 

 Han indtraadte d. 27. Marts 1862, altsaa paa det nærmeste for 60 Aar 

 siden. Foreningen havde da ligget i Dvale i flere Aar, men den genoptog 

 den Dag sin Virksomhed. Den bestod da af 18 Medlemmer, og Stud. War- 

 ming blev valgt til Formand for det kommende Halvaar. At den 20aarige 

 Student blev valgt til Foreningens Formand, er et sikkert Vidnesbyrd 

 om, at der var Initiativ i ham og Tillid til ham, og han har sikkert en væ- 

 sentlig Andel i Foreningens Genfødelse. Aaret efter rejste Stud. W. imid- 

 lertid til Brasilien, hvor han blev i over 3% Aar. Men senere var W. til 

 forskellige Tider Medlem af Foreningens Bestyrelse i forskellige Egen- 

 skaber, som Kasserer, Arkivar, Næstformand og Formand, i alt i omkring 

 20 Aar, og han har derved udrettet et betydeligt Arbejde for Foreningen 

 og ved sit Navn bidraget til Foreningens Anseelse. Siden 1903 har han 

 gjort Foreningen den Ære at være dens Æresmedlem. Det er imidlertid 

 ikke saa meget den Virksomhed han har øvet som Medlem af Bestyrelsen 

 vi vil takke Prof. W. for i Aften, det er langt mere hans Virksomhed som 

 Forsker og Lærer her i Foreningen. Vi mindes ham alle som Deltager i 

 vore Exkursioner, ivrigt optaget af at undersøge og belære, og som en 

 af de flittigste og mest aktive Deltagere i vore Møder. I en sjælden Grad 

 er den fremragende Forsker og den fremragende Lærer forenet i een Person 

 i Prof. W., netop under hans Virken her i Foreningen. Vi mindes paa 

 den ene Side hans talrige Meddelelser om de interessante videnskabelige 

 Resultater af hans Forskning, paa den anden Side hans Referater af andres 

 Arbejder, endvidere de mange Diskussioner han har indledet om botaniske 

 Termini, om Botanikundervisningen i vore Skoler, om Planternes Livs- 



